पाएं अपने शहर की ताज़ा ख़बरें और फ्री ई-पेपरडाउनलोड करें
वर्तमान कोविड संक्रमण के दौरान निजी एम्बुलेंस चालकों द्वारा मरीजों के परिवहन हेतु सामान्य किराये से दोगुना, तिगुना अधिक किराया वसूल किया जा रहा है एवं विशेषकर यदि कोविड का मरीज हुआ तो उससे और अधिक किराया वसूले जाने की शिकायत जिला पदाधिकारी को प्राप्त हो रही है। फलतः मरीजों के परिजनों को आर्थिक और मानसिक परेशानी का सामना करना पड़ता है। एम्बुलेंस कर्मियों द्वारा मनमानी किराया पर अंकुश लगाने के लिए जिला प्रशासन द्वारा रेट का निर्धारण किया गया है। निर्धारित रेट से अधिक वसूली किए जाने पर दोषी लोगों पर सख्त कार्रवाई की जाएगी। इस एम्बुलेंस में बेसिक लाइफ सपोर्ट सिस्टम एवं जीवन रक्षक दवाएं एवं प्रशिक्षित स्वास्थ्य कर्मी उपलब्ध रहेंगे। जिला पदाधिकारी द्वारा सख्त निर्देश दिया गया है कि यदि किसी एम्बुलेंस चालक द्वारा किसी भी प्रकार के मरीजों से सामान्य किराया से अधिक किराया वसूल किया जाता है तो एम्बुलेंस के नम्बर का विशेष उल्लेख करते हुए इसकी शिकायत जिला स्तर पर कार्यरत जिला नियंत्रण कक्ष (दूरभाष संख्या- 06324- 212288- 89- 90-92) पर करना सुनिश्चित करेंगे। तथा जो कोई भी एम्बुलेंस चालक इस प्रकार की शिकायत के लिए उत्तरदायी पाया जायेगा उसके विरूद्ध आपदा प्रबंधन अधिनियम 2005 के विहित प्रावधानों एवं भारतीय दंड संहिता की सुसंगत धाराओं के अंतर्गत कठोर कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn